BOSNA I HERCEGOVINA

FEDERACIJA BOSNE I HERCEGOVINE

TUZLANSKI KANTON

OPĆINA DOBOJ ISTOK

OPĆINSKI NAČELNIK

Broj:01-34- 1479/17

Datum: 28.12.2017. godine

Na osnovu člana 71. Zakona o državnoj službi u Tuzlanskom kantonu ("Službene novine Tuzlanskog kantona", broj:7/17 i 10/17) i člana 28. Pravilnika o unutrašnjoj organizaciji općinskih službi za upravu općine Doboj Istok ( "Službene novine općine Doboj Istok”, broj , 04/17 i 05/17) Općinski načelnik općine Doboj Istok raspisuje

**J A V N I O G L A S**

**za prijem namještenika u radni odnos na neodređeno vrijeme**

**01. referent za poduzetništvo i poljoprivredu - 1 izvršilac**

**02. referent za upravljanje motornim vozilom i pomoćne poslove - 1 izvršilac**

***01. Referent za poduzetništvo i poljoprivredu***

***Opis poslova :*** *obavlja jednostavne poslove iz oblasti poduzetništva i poljoprivrede, vodi propisane evidencije,pomaže u radu stručnom saradniku za ruralni razvoj općine, radi na sagledavanju posljedica elementarnih nepogoda, sudjeluje u radu stručne komisije i izradi izvještaja o tome, učestvuje u rješavanju zahtjeva iz oblasti poduzetništva i poljoprivrede, izrađuje godišnji izvještaj o svom radu i podnosi ih pomoćniku općinskog načelnika za poduzetništvo i financije i obavlja i druge poslove koje mu naloži pomoćnik općinskog načelnika za poduzetništvo i financije*

**02. referent za upravljanje motornim vozilom i pomoćne poslove**

***Opis poslova:*** *obavlja poslove vozača za službene potrebe uposlenika općine Doboj Istok i osoba angažovanih za obavljanje poslova za općinu Doboj Istok i službene pošte, rukuje, opslužuje i održava zadužena sredstva prevoza, vrši poslove registracije službenih vozila, obavlja pakovanje i otpremanje službene pošte, kurirske poslove i druge pomoćne poslove (utovar i istovar robe i MTS i opreme i slično), vodi odgovarajuće evidencije i dostavlja podatke nadležnim organima, izradjuje tromjesečne i godišnje izvještaje o svom radu i dostavlja ih pomoćniku Općinskog načelnika za civilnu zaštitu i obavlja i druge poslove u skladu sa zakonom i drugim propisima po nalogu Općinskog načlenika i pomoćnika Općinskog načelnika za civilnu zaštitu.*

Pored općih uslova propisanih Zakonom o državnoj službi u Tuzlanskom kantonu kandidat mora ispunjavati i slijedeće uslove propisane Pravilnikom o unutrašnjoj organizaciji općinskih službi za upravu općine Doboj Istok i to:

**Za poziciju 01. i 02.**

Završena srednja škola – IV stepen, srednja škola svih smjerova, položen stručni ispit za rad u organima državne službe, poznavanje rada na računaru, položen vozački ispit “B” kategorije i najmanje šest mjeseci radnog staža nakon sticanja SSS.

Uz prijavu na javni oglas kandidat mora dostaviti slijedeće dokumente ( u orginalu ili ovjerenoj fotokopiji) i to:

- Uvjerenje o državljanstvu

- Izvod iz matične knjige rođenih

- dokaz o završenoj srednjoj školi

- dokaz o položenom stručnom ispitu za rad u organima državne službe

- dokaz o poznavanju rada na računaru

- dokaz o položenom vozačkom ispitu “B” kategorije

- Uvjerenje o radnom stažu

- ovjerena izjava kandidata kojim potvrđuje da u posljednje dvije godine od dana objavljivanja javnog oglasa nije otpušten iz organa državne službe kao rezultat disciplinske kazne na bilo kom nivou vlasti u Bosni i Hercegovini,

- ovjerena izjava kandidata da nije obuhvaćen odredbom člana IX 1. Ustava Bosne i Hercegovine i

- uvjerenje o zdravstvenoj sposobnosti dostavlja izabrani kandidat prije stupanja na posao.

Kandidati koji nemaju položen stručni ispit za rad u organima državne službe ravnopravno učestvuju na javnom oglasu, ali su dužni taj ispit položiti u roku od šest mjeseci ukoliko budu primljeni u radni odnos.

Javni oglas ostaje otvoren 15 dana, od dana objavljivanja dnevnom listu “Oslobođenje”, a isti će se objaviti na web stranici općine Doboj Istok..

Prijave sa dokazima dostavljaju se u zatvorenoj koverti neposredno na protokol općine Doboj Istok u Klokotnici ili preporučeno putem pošte na adresu Općinski načelnik, općina Doboj Istok, 74 207 Klokotnica sa naznakom " Prijava na javni oglas za prijem namještenika u radni odnos" – NE OTVARATI.

Nepotpune i neblagovremene prijave neće se uzeti u razmatranje

OPĆINSKI NAČELNIK

Kemal Bratić